Vispārējās tiesas 2023. gada 20. decembra spriedums – GGEW/Komisija
(Lieta T-62/21) 1
(Konkurence – Koncentrācija – Vācijas elektroenerģijas un gāzes tirgus – Lēmums, ar kuru koncentrācija atzīta par saderīgu ar iekšējo tirgu – Pienākums norādīt pamatojumu – Jēdziens “viena koncentrācija” – Tiesības uz efektīvu tiesību aizsardzību tiesā – Tiesības tikt uzklausītam – Tirgus noteikšana – Analīzes periods – Vērtējums par darījuma ietekmi uz konkurenci – Acīmredzamas kļūdas vērtējumā – Saistības – Pienākums ievērot pienācīgu rūpību)
Tiesvedības valoda – vācu
Lietas dalībnieki
Prasītāja: GGEW, Gruppen-Gas- und Elektrizitätswerk Bergstraße AG (Bensheim, Vācija) (pārstāvji: I. Zenke un T. Heymann, advokāti)
Atbildētāja: Eiropas Komisija (pārstāvji: G. Meessen un J. Szczodrowski, kam palīdz T. Funke un A. Dlouhy, advokāti)
Personas, kas iestājušās lietā atbildētājas prasījuma atbalstam: E.ON SE (Esene, Vācija) (pārstāvji: C. Grave, C. Barth un D.-J. dos Santos Goncalves, advokāti), RWE AG (Esene) (pārstāvji: U. Scholz, J. Ziebarth un J. Siegmund, advokāti)
Priekšmets
Ar prasību, kas pamatota ar LESD 263. pantu, prasītāja lūdz atcelt Komisijas 2019. gada 17. septembra Lēmumu C(2019) 6530 final, ar kuru koncentrācija ir atzīta par saderīgu ar iekšējo tirgu un EEZ līguma darbību (Lieta M.8870 – E.ON/Innogy).
Rezolutīvā daļa
Prasību noraidīt.
GGEW, Gruppen-Gas- und Elektrizitätswerk Bergstraße AG sedz savus, kā arī atlīdzina Eiropas Komisijas, E.ON SE un RWE AG tiesāšanās izdevumus.
____________
1 OV C 138, 19.4.2021.